Mullu augustis isikliku rekordi 19.81 peale viinud kuulitõukaja Jander Heil piirdus laupäeval Splitis kahe mõõtmisele läinud katsega, teises heitevoorus sai viljandimaalane kirja 18.46 ning viiendas tõukas päeva parima 18.63. B-grupis andis see tulemus neljanda koha. Kuulitõuke võitis uue isikliku rekordiga 20.83 rumeenlane Andrei Toader. Viimati võistles Heil veebruarikuus, kui võitis Eesti sisemeistrivõistlustel kulla 18.87-ga.
#000004
Kaks nädalat tagasi Eesti koondise kandidaatide võistlusel vasarat 68.82 m heitnud Adam Kelly tulemuseks jäi laupäeval Splitis kolmandas voorus heidetud 68.27. B-alagrupi viiendana lõpetanud Jüri Tamme hoolealune sai võistluses veel kirja neljandas voorus heidetud 63.54 ja kuuendas 67.83. Vasaraheitevõistluse võitis 75.99-ga türklane Esref Apak.
#000005
Naiste U23 vanuseklassis võistelnud Annika Emily Kellyl jäi isiklikust rekordist (58.55) puudu vaid veidi üle poole meetri, saades parimal katsel kirja 58.01. 4-kilost heitevahendit stabiilselt heitnud Kelly seeria: 56.78; 58.01; 54.97; 56.16; X; 56.88. Noorsoo vanuseklassi vasaraheite võitis 67.46-ga poolatar Ewa Rozanska.
#000006
Möödunud aasta suvel 69.08-ga Eesti meistriks kroonitud Ranno Koorep avas oma välishooaja laupäeval üle 70 meetrise odakaarega. B-alagrupis seitsmendana lõpetanud odaviskaja sai parimal katsel kirja 70.05. Seeria: 65.99; 64.87; 70.05; X; 66.80; 69.82. Meeste odaviskes triumfeeris sakslane Johannes Vetter, kes võidutses Horvaatias enam kui 91 meetri kaugusele kandunud viskega. Seeria: 91.12; 90.43; 89.63; 88.34; 84.20; 88.23.
#000007
Pühapäeval, 9. mail oli viimase eestlasena odaviskes võistlustules Mari Klaup. Mitmevõistleja saatis parimal katsel 600-grammise heitevahendi 51.30 peale. Sellega teenis Klaup B-alagrupis kaheksanda koha. Seeria: 48.51; X; X; 46.98; 51.30; X. Naiste odaviskevõistluse võitis 25-aastane Maria Andrejczyk, kes püstitas maailma hooaja tippmargi 71.40. Selle võimsa tulemusega tõusis poolatar maailma kõigi aegade edetabelis kolmandaks. Temast eespool on ainult maailmarekordinaine Barbora Spotakova (Tšehhi) 72.28 ja Osleidys Menendes (Kuuba) 71.70.
#000008
Lisainfo:Sirje LippeKoondise juhtTel: +372 506 2390
#000009